Perussuomalaisten puheenjohtaja Jussi Halla-aho kommentoi Facebookissa pääministeri Juha Sipilän ja kokoomuksen Petteri Orpon kanssa hetki sitten päättyneitä neuvotteluita.

Tänään hieman kello 14 jälkeen pääministeri Juha Sipilä sekä valtiovarainministeri Petteri Orpo (kok) tiedottivat Twitterissä, ettei hallituksella ole jatkomahdollisuuksia Jussi Halla-ahon perussuomalaisten kanssa.

Halla-aho kommentoi Facebookissa hallituksen kaatumiseen päättyneitä keskusteluja.

– Kävin aamulla hyvän ja asiallisen keskustelun pääministeri Sipilän ja ministeri Orpon kanssa hallitusyhteistyöstä. Tein selväksi, että nykyinen hallitusohjelma ja turvapaikkapoliittinen toimenpideohjelma riittävät perussuomalaisille, mutta edellytämme, että yhdessä sovitusta pidetään tarkasti kiinni, hän kirjoittaa.

– Pääministeri ilmoitti hetki sitten, että maahanmuuttoa koskevien kirjausten nykyistä tarkempi noudattaminen ei ole mahdollista, ja ettei edellytyksiä hallitusyhteistyön jatkumiselle ole, Halla-aho kirjoittaa.

Lisäksi hän ilmoitti, että aikoo kommentoida asiaa lisää huomenna tiistaina klo 14.